Alaquàs, seu de la XXXIIIa Trobada d'Escoles en Valencià de l'Horta Sud 2020-2021
12/04/2021

# Alaquàs, seu de la XXXIIIa Trobada d'Escoles en Valencià de l'Horta Sud 2020-2021

*   12/04/2021
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=19748

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19748%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%2C%20seu%20de%20la%20XXXIIIa%20Trobada%20d%27Escoles%20en%20Valenci%C3%A0%20de%20l%27Horta%20Sud%202020-2021)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19748/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19748/190420211a_2_Form_4.jpg)](https://www.alaquas.org/ficheros/documentos/2021/2/19748/190420211a_2_Form_10.jpg "<a href='https://www.alaquas.org/ficheros/documentos/2021/2/19748/190420211a_2_Form_10.jpg' target=_blank><i class='fa fa-external-link' aria-hidden='true'></i>.Alaquàs, seu de la XXXIIIa Trobada d'Escoles en Valencià de l'Horta Sud 2020-2021</a>")

Alaquàs es convertirà des del dia 23 d'abril fins al 25 de juny en seu de la celebració de les Trobades d'Escoles en Valencià vint-i-un anys després de la primera vegada que va acollir aquesta cita que té per objectiu posar de relleu l'estima cap a la nostra llengua valenciana i cultura popular, a més de reivindicar-les com elements de present i de futur

Alaquàs ultima els detalls de la  XXXIIIa Trobada d'Escoles en Valencià, que no es va poder celebrar l’any 2020 a causa de la situació marcada per la Covid i que enguany es desenvoluparà seguint els paràmetres sanitaris establits per les autoritats.

 Així, l’agenda d’activitats mamprendrà el proper divendres 23 d’abril a les 10:30 h amb una simbòlica Volta a Peu que partirà del parc de la Sequieta per finalitzar a l’esplanada de la Biblioteca Municipal Ausiàs March d’Alaquàs.   

A més de l’Alcalde d’Alaquàs Toni Saura, la Regidora d’Educació Marian Espert i els membres de Guaix, Coordinadora pel Valencià, Vicent Font i Carmina Payà, hi participarà l’alumnat dels col·legis del municipi (dos xiquetes i xiquets per cada centre), així com el professorat i directores i directors dels centres educatius. Estaran a més convidades les dones que, per la seua trajectòria vital i professional, seran homenatjades per l’alumnat del nostre municipi.

 Aleshores, el CEIP Vila d’Alaquàs homenatjarà a l’artista, pintora i professora d'art, Carme Mateu; el CEIP Sanchis Almiñano farà el mateix amb la mestra i component del grup de Danses de l’Olivar, Montiel Navarro; l’Escoleta Pública L’Alqueria homenatjarà a qui ha sigut Alcaldessa d’Alaquàs durant 10 anys, Elvira García Campos; el Col·legi Mare de Déu de L’Olivar homenatjarà a qui va ser Directora del Centre a més de Jutgessa de Pau al municipi, Amparo Alabau Torres; per la seua banda, el CEIP González Gallarza ha volgut destacar i homenatjar la figura de la periodista i escriptora, Fani Grande; el CEIP Ciutat de Cremona, homenatjarà a títol pòstum la pilot espanyola d’automobilisme, Maria de Villota; i el CEIP Bonavista, per la seua banda, homenatjarà a la conserge Paqui González.

Una vegada finalitza la Volta a Peu, reunits a l’escalinata de la Biblioteca, cada col·legi exposarà el motiu de l’elecció de cada dona homenatjada i donarà a conèixer les il·lustracions de gran format que han elaborat. Els treballs formaran part d’una exposició que tindrà per nom “Els murals de les dones”, i que s’exposarà al Claustre del Castell d’Alaquàs fins al 31 de maig.

 Seguidament, es procedirà a descobrir els dos murals que han sigut creats per recordar i commemorar la celebració de la primera edició de les Trobades a Alaquàs l’any 2000 així com també la celebració de l’edició actual.  En finalitzar l’acte, està previst el lliurament d’uns obsequis als centres participants.

El dissabte 22 de maig al Claustre del Castell d’Alaquàs, coneixerem el nom dels guardonats i guardonades del concurs de literatura en valencià, Premi Sambori 2021. Una cita que té per objectiu promoure i difondre l’ús literari del valencià dins l’àmbit escolar i a la qual seran convocats els 34 premiats i premiades. En acabar, està prevista l'actuació de Dani Miquel i a més, els i les assistents podran visitar l’exposició itinerant que romandrà activa fins al 31 de maig al Claustre del Castell en memòria del professor i contacontes valencià, Llorenç Giménez.

L’acte central de la festa de la llengua tindrà lloc el 29 de maig. El parc del Dijous acollirà de bon matí la cita Llavors que consistirà en la plantació de plantes autòctones aromàtiques per part de la representació de cada centre educatiu del municipi d’Alaquàs a més dels alcaldes i alcaldesses i escolars dels 19 pobles de la comarca que han sigut convocats. Per tancar la cita, a més d'una intervenció musical, es lliurarà un cartell en record de la celebració de les jornades.

Com a colofó de la celebració de les XXXIII Trobades d'Escoles en Valencià el proper 25 de juny tindrà lloc l’acte en què, per una banda, s’homenatjarà a dues dones destacades al panorama polític, cultural i social, i per una altra, es reconeixerà la important tasca de la primera promoció educativa en valencià en la localitat d’Alaquàs, així com també el treball de les escoles de la comarca que porten 25 anys treballant pel valencià, a més de mestres jubilats i jubilades que han treballat per la difusió del valencià durant la seua trajectòria professional.

L’organització vol posar de relleu l’important esforç i treball que ha vingut desenvolupant  l’alumnat, directiva i professorat dels col·legis del municipi, entitats locals, associacions i clubs perquè gràcies a la seua dedicació ha sigut possible la consecució d’aquesta cita en defensa de la llengua valenciana.